
[bookmark: _Hlk231734966]Článok 1
Úvodné ustanovenia
Riaditeľka Materskej školy, Hlavná 510, 925 28 Pusté Úľany (ďalej len škola) v súlade s cieľmi stanovenými v zákone § 28 ods. 18 zákona 245/2008 Z. z. o výchove a vzdelávaní  a Vyhlášky Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení novely č. 341/2023 Z .z. vydáva smernicu o organizovaní výletov, exkurzií a vychádzok (ďalej len „smernica“).

Článok 2
Účel smernice
Účelom smernice je stanoviť jednotný postup pri organizovaní výletov, exkurzií a vychádzok. Obsah tejto smernice tvorí neoddeliteľnú súčasť pracovných povinností všetkých PZ organizujúcich školské výlety, exkurzie, vychádzky alebo sú v úlohe pedagogického dozoru na týchto akciách.

Článok 3
Všeobecné ustanovenia
Školské výlety sa môžu organizovať:
1.	pre deti materskej školy – jeden jednodňový výlet s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti,
2.	Odporúčanou dobou na uskutočnenie školských výletov je mesiac jún.
3.	Deti materskej školy vo veku 5 – 6 rokov sa môžu zúčastniť v rámci výchovno-vzdelávacej činnosti exkurzie v rozsahu 1-2 hodiny v dopoludňajšom čase najviac raz za mesiac a pre deti vo veku 3 do 5 rokov organizuje materská škola exkurzie v rovnakom časovom rozsahu najviac 4 razy v priebehu školského roka.

Článok 4
Organizácia výletu a exkurzie
Pred uskutočnením školského výletu, exkurzie je organizátor školskej akcie povinný:
· Oboznámiť zákonných zástupcov s cieľom a organizačným zabezpečením výletu, exkurzie, zabezpečiť informovaný súhlas zákonných zástupcov s účasťou ich dieťaťa na výlete, exkurzii.
· Oboznámiť zákonných zástupcov s miestom a časom zhromaždenia a ukončenia školského výletu, exkurzie najneskôr 1 deň pred konaním akcie.
· Poučiť deti o zásadách bezpečného správania sa, o nebezpečenstvách spojených s pobytom v prírode, o dopravných a ekologických predpisoch, o možných rizikách a následných výchovných opatreniach. Poučenie žiakov o bezpečnosti a ochrane zdravia zaznamenať do triednej knihy.
· Zabezpečiť lekárničku
· Zabezpečiť dostatočný počet pedagogického aj nepedagogického dozoru, vhodný dopravný prostriedok vybavený bezpečnostnými pásmi pre každé dieťa.
· Vykonať vyúčtovanie výletu, exkurzie, preukázateľným spôsobom s ním oboznámiť zákonných zástupcov detí a vrátiť nevyčerpané finančné prostriedky. Uchovať si doklad o vyúčtovaní.

Článok 5
Organizácia vychádzok
· Vychádzky sa spravidla organizujú 2x týždenne ako súčasť dopoludňajších denných výchovno-vzdelávacích činností v rámci organizačnej formy denného poriadku - pobyt vonku detí.
· V materskej škole je počet pedagogických zamestnancov vykonávajúcich dozor v súlade s počtom detí podľa § 28 ods. 9. zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov.
· Vychádzke majú vopred premyslený cieľ a obsah viažuci sa na preberané témy obsahových celkov učebných osnov. Organizujú sa v blízkom prostredí materskej školy s najdlhším trvaním 1 hodiny. Sú súčasťou plánov výchovno-vzdelávacej činnosti.

Článok 6
Dokumentácia

Organizátor výletu odovzdá nasledujúci deň po realizácii výletu, exkurzie písomný záznam o organizačnom zabezpečení akcie, ktorý obsahuje poučenie zúčastnených osôb o bezpečnosti a ochrane zdravia, podpis pedagogického zamestnanca povereného riaditeľkou školy. Informovaný súhlas zákonného zástupcu je zabezpečený písomne, po spustení EduPage bude realizovaný cez túto platformu.
Článok 7
Záverečné ustanovenia
Tento predpis je súčasťou vnútorného riadiaceho a kontrolného systému Materskej školy, Hlavná 510, Pusté Úľany. Ustanoveniami tejto vnútornej smernice sú povinní riadiť sa všetci zamestnanci školy. 

Článok 8
Účinnosť
Interná smernica 1/2026 o organizovaní školských výletov, exkurzií a vychádzok nadobúda účinnosť dňa 9. 6. 2026 a bola prerokovaná na pedagogickej rade dňa 8. 6. 2026.

